57. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 424 της 21/31 Ιουλ. 1963 (ΦΕΚ Α΄ 121) Περί των απονεμομένων τιμών και διακρίσεων εις τους επί τιμή διατηρούντας τον τίτλον του βαθμού των, Προέδρους του Συμβουλίου Επικρατείας και Προέδρους και Εισαγγελείς του Αρείου Πάγου. α)Έχοντες υπ’ όψει την διάταξιν της παρ. 6 του άρθρ. 6 του Νόμ. 4290/63 «περί ρυθμίσεως θεμάτων τινών του Συμβουλίου Επικρατείας του προσωπικού των Δικαστηρίων και άλλων τινών διατάξεων». β)Την υπ’ αριθ. 347/1963 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-Εις τους κατά την δημοσίευσιν του παρόντος και εν τοις εφεξής επί τιμή διατηρούντας ισοβίως τον τίτλον του βαθμού των Προέδρους του Συμβουλίου της Επικρατείας και Προέδρους και Εισαγγελείς του Αρείου Πάγου, απονέμονται αι εν συνεχεία τιμαί και διακρίσεις: α)Διατηρούσι την σειράν προβαδίσματος, επόμενοι μόνον των εχόντων τον αυτόν βαθμόν εν ενεργεία συναδέλφων των. β)Καλούνται εις απάσας τας τελετάς επί ταις Εθνικαίς Εορταίς, διατιθεμένου κρατικού αυτοκινήτου διά την εις αυτάς μετάβασίν των και γ)Καλούνται εις απάσας τας επισήμους Κρατικάς δεξιώσεις, ως και τας πάσης φύσεως εορταστικάς εκδηλώσεις των ανωτάτων Πνευματικών Ιδρυμάτων. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 294,13(α) Σελ. 294,13(β) Τεύχος 507-Σελ. 15 Δικαστικοί Λειτουργοί - Εθνική Σχολή Δικαστών 6.Γ .α.55-57 